Molawana wa Sephiri le wa Cookies
Mokgatlho wa Basupi ba ga Jehofa o tlotla tshwanelo ya mongwe le mongwe ya go sa anamise tshedimosetso ya gagwe. Go bona Molawana wa go Sireletsa Tshedimosetso o o dirisiwang mo lefatsheng lotlhe ke mokgatlho ono, tsweetswee tobetsa fano.
Molawana wa go Sireletsa Tshedimosetso o tlhalosa kafa mokgatlho wa Basupi ba ga Jehofa o sireletsang tshedimosetso ya batho ka gone. Gape, ditaelo tse di dirisiwang mo website eno di tlhalosiwa mo molawaneng ono.
Website eno ke ya Watchtower Bible and Tract Society of New York, Inc. (“Watchtower”), e leng mokgatlho wa kwa New York o o sa direng madi o o tshegetsang tiro ya Basupi ba ga Jehofa le ya go ruta batho Baebele. Mafelo mangwe a a bolokang tshedimosetso e e tsenang mo website eno a kwa United States of America.
Tshedimosetso ya Motho
Tshedimosetso ya gago e o e tsenyang mo website eno e dirisiwa fela ka boikaelelo jo o bo tlhalosediwang ka nako ya fa o e romela.
Ga re neye ope tshedimosetso ya gago ntle le fa go tlhokega gore o direlwe sengwe se o se kopileng kgotsa re go itsisitse kgotsa re tlhatswegile pelo gore go a tlhokega go naya batho ba bangwe tshedimosetso eo gore ba diragatse melao kgotsa ditaelo dingwe, kana fa re kopiwa go dira jalo ke maphata a tsa molao kgotsa go thibela gore wena kana mokgatlho o tsiediwe kgotsa fa go na le dikgang tse di amanang le pabalesego kgotsa tsa botegeniki. Fa o dirisa website eno, o dumalana le gore re fetisetse tshedimosetso ya gago kwa mekgatlhong e mengwe ka mabaka a a umakilweng fa godimo. Tshedimosetso epe fela e o e tsenyang e ka se ka ya rekisiwa, ga dirwa kgwebo ka yone kgotsa ya hirisiwa mo maemong ape fela.
Mekgatlho e Mengwe. Ka dinako dingwe website eno e tla nna le dilinki tsa mekgatlho e mengwe kgotsa dikhampani tse dingwe tse di re thusang ka ditirelo dingwe (ka sekai, tse di re tlaletsang diforomo mo website). O tla lemoga gore o mo website ya khampani e nngwe ka ntlha ya tsela e e lebegang ka yone le ka aterese ya yone. Fa re tlhopha go dirisana le khampani nngwe, re nna re tlhatlhoba melawana ya bone ya go boloka tshedimosetso gangwe le gape go bona gore a e tsamaisana le ya rona. Fa o na le dipotso mabapi le melawana ya khampani eo, tsweetswee bala tshedimosetso ya melawana ya bone mo website ya bone.
Tshireletsego
Go sireletsa tshedimosetso ya gago go botlhokwa thata mo go rona. Ka nako ya fa tshedimosetso ya gago e romelwa, re e sireletsa ka go dirisa Transport Layer Security (TLS). Re dirisa dithulaganyo tsa khomputara tse go seng motlhofo go tsena mo go tsone ka go di sireletsa ka ditsela tsotlhe tse di kgonegang gore tshedimosetso ya gago e nne e sireletsegile fa e romelwa kwa go rona.
Diakhaonto
Re tla dirisa aterese ya e-mail e o re nayang yone fa o bula akhaonto mo website eno gore re ikgolaganye le wena malebana le akhaonto ya gago. Ka sekai, fa o lebetse username kgotsa password mme o kopa go thusiwa go tsena mo saeteng, re tla go thusa ka go go romelela molaetsa mo atereseng ya e-mail e o e tsenyang mo user profile.
Meneelo
Fa o ntsha moneelo ka Internet, re kopa leina la gago le tshedimosetso ya go ikgolaganya le wena. Gore re kgone go amogela meneelo ka credit card, re dirisa ditirelo tsa mo Internet tse di kafa molaong tse di nang le tshireletso ya maemo a a kwa godimo. Ga re boloke e bile ga re na tetla ya go bona tshedimosetso ya gago ya credit card, dinomoro tsa akhaonto ya banka kgotsa tshedimosetso epe fela ya akhaonto e e romelwang kwa ditirelong tseno. Mokgatlho o tla boloka tshedimosetso ya meneelo e e ntshitsweng ka lobaka lwa dingwaga di le lesome kgotsa go feta. Tshedimosetso eo e akaretsa letlha le go ntshitsweng moneelo ka lone, selekanyo se se ntshitsweng le mokgwa o moneelo o ntshitsweng ka one. Seno se tla re thusa go dira dilo go dumalana le mekgwa e e amogelesegang ya tsa matlotlo le go re thusa go araba dipotso dipe fela tse o ka di botsang ka nako eo. Ga re na re go leletsa go go kopa moneelo o o oketsegileng.
Tshedimosetso e Nngwe
O ka romela tshedimosetso ya gago (e e jaaka leina, aterese ya poso le dinomoro tsa founo) ka maikaelelo a mangwe ntle le a go ntsha moneelo kgotsa go bula akhaonto (a a jaaka go kopa thuto ya Baebele). Re boloka tshedimosetso eno le go e dirisa go diragatsa kopo ya gago ka lobaka lo lo rileng lwa nako.
Cookies le Thekenoloji e e Tshwanang le Tsone
Re kokoanya tshedimosetso e e rileng fa o tsena mo website ya rona. Re dirisa di-cookie, di-web beacon le thekenoloji e e tshwanang le tsone go e kokoanya. Tsela e lereo la cookie le dirisitsweng ka yone mo molawaneng ono le akaretsa dilo tse dintsi e bile le akaretsa thekenoloji e e jaaka local storage.
Cookies. Jaaka go direga ka di-website tse dintsi, fa o tsena mo website eno tshedimosetso e nnye e e bidiwang cookie e sala mo sedirisiweng sa gago sa founo, tablet kgotsa khomputara. Go na le mefuta e le mmalwa ya di-cookie e e dirang dilo tse di farologaneng le go tokafatsa tsela e o dirisang website ka yone. Re ka dirisa di-cookie go bona gore a o kile wa tsena mo website eno kgotsa go gopola dilo dingwe tse o tlhophileng gore di direge fa o le mo website eno. Ka sekai, puo e o e tlhophileng e ka tsenngwa mo teng ga cookie gore fa o tsena mo website eno gape, e tlhage ka yone puo eo. Ga re dirise di-cookie go bapatsa.
Mefuta ya di-cookie tse di dirisiwang mo website eno e na le dikarolo tse tharo:
Di-Cookie Tse di Tlhokegang—Di-cookie tseno di botlhokwa e re ka di go thusa go dirisa dikarolo tse di rileng tsa website, jaaka fa o tsena kgotsa o tlatsa diforomo dingwe mo teng ga website. Fa di-cookie tseno di seyo, o ka se kgone go dira dilo dingwe tse di jaaka go ntsha moneelo. Gape di akaretsa di-cookie tse dirang gore re go neye thuso epe fela e o e kopang ka nako ya fa o dirisa website eno. Di-cookie tseno ga se tse di bolokang tshedimosetso ya gago e e ka dirisiwang go bapatsa kgotsa go bona gore o ntse o senka eng mo Internet.
Di-Cookie Tsa Tiriso—Di-cookie tseno di dirisediwa go thusa website go gopola dilo tse o di tlhophileng (tse di jaaka leina le o le dirisang fa o tsena, puo kgotsa lefelo le o nnang mo go lone) le go tlhabolola dilo dingwe tse di tla dirang gore go dirisa Internet go nne motlhofo mo go wena.
Di-Cookie Tsa Dipalopalo—Di-cookie tseno di boloka tshedimosetso ya gore batho ba dirisa jang website eno, ka sekai, gore ke ba le kae ba ba tsenang mo go yone le nako e ba e fetsang ba ntse ba e dirisa. Tshedimosetso eno e dirisediwa go tokafatsa tsela e website eno e berekang ka yone fela.
Di-cookie dingwe ke tsa first-party, mo go rayang gore ke tse di tsenngwang ke website ya rona. Tse dingwe ke di-cookie tsa third-party mme tsone di tsenngwa ke di website tse dingwe. Website ya rona e dirisa di-cookie tsa first-party mme ka dinako dingwe e dirisa di-cookie tsa third-party tse di amanang le Google reCAPTCHA. Google reCAPTCHA e dirisediwa go farologanya batho le dikhomputara e le go thibela Internet go romela tshedimosetso e e sa tlhokegeng. Tsweetswee bona molawana wa sephiri wa Google ka go tobetsa linki eno: https://www.google.com/intl/en/policies/privacy/.
Di-Web Beacon. Ditsebe tsa website ya rona di na le difaele tse dinnye tse di bidiwang di-web beacon tse di re thusang go tsaya rekoto ya se o se dirang, jaaka fa o tsena mo tsebeng e e rileng ya website. Di-web beacon di dirisediwa go bona gore a website eno e a dirisiwa le go bona gore e bereka jang.
Go Dirisa Diaterese Tsa IP. Aterese ya IP ke khouto ya dinomoro e e bontshang khomputara ya gago fa o le mo Internet. Re dirisa aterese ya gago ya IP le mofuta o o o dirisang wa Internet go bona tsela e o dirisang website eno ka yone le go bona mathata a o kopanang le one fa o le mo go yone le go tokafatsa tsela e website eno e dirang ka yone.
Se o Se Tlhopileng. Mefuta e le mentsi ya Internet e go letla gore o time di-cookie kgotsa e kgona go go itsise pele e boloka cookie mo sedirisiweng sa gago. Tsweetswee bala ditaelo tsa Internet e o e dirisang go ithuta gore o ka dira seno jang. Le fa go ntse jalo, ela tlhoko gore kwantle ga di-cookie o ka se kgone go dirisa dikarolo tsotlhe tsa website ya rona ka botlalo.
Active Scripting Kgotsa JavaScript
Scripting se dirisediwa go tokafatsa tsela e website e dirang ka yone. Go dirisa thekenoloji ya scripting go dira gore website e go tlhagisetse tshedimosetso ka bonako. Website eno ga e dirise scripting go tsenya software mo khomputareng ya gago kgotsa go tsaya tshedimosetso mo go wena kwantle ga tetla ya gago.
Gore dilo dingwe tsa website eno di bereke sentle, o tshwanetse go tlhomamisa gore active scripting kgotsa JavaScript di a bereka mo mofuteng wa Internet o o o dirisang. Mefuta e le mentsi ya Internet, e go letla gore o time kgotsa o tshube karolo eno mo di-website tse di rileng. Ya kwa setlankaneng sa thuso sa Internet go ithuta kafa o ka tshubang scripting ka gone mo di-website tse di rileng.
Ditshwanelo Tsa Gago
Fa o dirisa website eno, o kgona go itseela dikgatiso dipe fela, dibidio kgotsa dikgatiso tse di rekotilweng mahala. Ga go tlhokege gore o bule akhaonto, o ntshe moneelo kgotsa o dire sepe fela se se tla go tlhokang gore o ntshe tshedimosetso ya gago gore o solegelwe molemo ke website eno. Le fa go ntse jalo, fa o itlhophela go bula akhaonto, go ntsha moneelo, go kopa thuto ya Baebele kgotsa go dira sepe fela se se akaretsang go re naya tshedimosetso ya gago, o dumalana le molawana ono wa Sephiri le wa Cookies; gore tshedimosetso ya gago e bolokiwe kwa mafelong a a farologaneng kwa United States of America; le gore tshedimosetso ya gago e tsewe, e dirisiwe, e fetisiwe kgotsa e bolokiwe ke Watchtower le mekgatlho e e tshegetsang Basupi ba ga Jehofa mo dinageng tse di farologaneng fa go tlhokega gore se o se kopileng se diragadiwe. Tsela e tshedimosetso e tsewang ka yone e tla ikaega ka gore ke eng se o se dirang mo website eno. Ka sekai, fa e le gore o ntshetsa setlamo sengwe sa molao moneelo kwa nageng nngwe, leina la gago le tshedimosetso ya gore go ka ikgolaganngwa le wena jang di tla newa setlamo seo. Sekai se sengwe ke sa fa o kopa thuto ya Baebele, ka gore leina la gago le tshedimosetso ya gore go ka ikgolaganngwa le wena jang di tla newa ofisi nngwe ya lekala ya Basupi ba ga Jehofa gore kopo ya gago e kgone go diragadiwa.
Fa o sa re neye tshedimosetso ya gago e re e tlhokang fa o bula akhaonto, fa o ntsha moneelo kgotsa fa o dira dilo dingwe mo website eno tse di tlhokang tshedimosetso eo, ga re ka ke ra kgona go go thusa.
Fa go ka direga gore go nne le lebaka la gore re fetole Molawana wa rona wa Sephiri le wa Cookies, re tla tsenya diphetogo tseo mo tsebeng eno gore o kgone go bona gore ke tshedimosetso efe e re e tsayang le gore re e dirisa jang.
Go ya ka molao, go ka diragala gore o nne le ditshwanelo tse di oketsegileng malebana le tshedimosetso ya gago. Seno se ka akaretsa tshwanelo ya go bona, go baakanya kgotsa go sutlha tshedimosetso ya gago e o setseng o re e neile mo website eno. Fa e le gore molawana ono o a dira mo nageng e o nnang mo go yone, o tla bona tshedimosetso ya go ikgolaganya le rona fano. Fa e le gore kopo ya gago e malebana le moneelo, tsweetswee ikgolaganye le lekala le le amogetseng mpho eo fa o ne o ntsha moneelo le le kwadilweng mo sesupong sa gore o ntshitse moneelo.
tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn